Bilag vedr. tværkommunale samarbejder - PDF
Download "Bilag vedr. tværkommunale samarbejder"
1 NOTAT KKR HOVEDSTADEN Bilag vedr. tværkommunale samarbejder I forbindelse med beskæftigelsesreformen er De Regionale Beskæftigelsesråd erstattet af otte Regionale Arbejdsmarkedsråd (RAR). De enkelte arbejdsmarkedsråd har 21 medlemmer, hvoraf 5 repræsenterer Kommunekontaktrådene. Kommunerne har en interesse i at sikre et velfungerende arbejdsmarked og en interesse i, at jobcentrene har de bedste forudsætninger for at kunne løse de beskæftigelsespolitiske opgaver. KKR Hovedstaden drøftede og godkendte på mødet den 23. februar overordnede pejlemærker og udkast til anbefalinger til tværkommunale samarbejder på beskæftigelsesområdet. KKR godkendte samtidig følgende proces: De politiske pejlemærker og anbefalinger til tværkommunale samarbejder sendes til godkendelse i kommunalbestyrelserne. Status på anbefalingerne behandles årligt i de enkelte kommunalbestyrelser og drøftes i KKR. Den 9. marts 2015 Sags ID: SAG Dok.ID: Direkte Mobil Albertslund Kommune Nordmarks Alle 2620 Albertslund Side 1/12 Pejlemærker for kommunernes arbejde i RAR Der foreslås følgende overordnede pejlemærker for kommunernes arbejde i RAR: Beskæftigelsespolitikken som drivkraft for vækst Beskæftigelsespolitikken skal tænkes tæt sammen med den fokuserede vækstdagsorden, som kommuner og regioner på Sjælland under det overordnede brand Greater CoPENHAGEN har tilsluttet sig. Ligeledes skal fokusområderne i den regionale vækst- og udviklingsstrategi understøttes af indsatserne på beskæftigelsesområdet. Det betyder, at de kommunale repræsentanter i RAR både skal understøtte koordinering ift. rekruttering og
2 opkvalificering i hovedstadsområdet og medvirke til en løbende koordination i forhold til initiativer i den samlede metropolregion. Understøtte et velfungerende arbejdsmarked Et velfungerende arbejdsmarked bygger bl.a. på, at virksomhederne og offentlige arbejdspladser har kvalificeret arbejdskraft til rådighed. Kommunerne har som arbejdsgivere en stor interesse i at kunne rekruttere dygtige medarbejdere med de rette kvalifikationer. Kommunerne har samtidig interesse i, at ledige borgere matches med det rette job. Det handler bl.a. om, at jobcentrene skal være i stand til at imødekomme virksomhedernes behov efter den rette arbejdskraft. Hovedstaden er ét arbejdskraftsopland, og det kræver samarbejde og koordination mellem jobcentrenes jobformidling og virksomhedsindsats at kunne leve op til det. Kommunerne har endvidere interesse i at sikre, at der forsat sker en overvågning af arbejdsmarkedet. Understøtte at flere unge kommer i uddannelse og job Der er brug for en differentieret indsats for at sikre, at flere unge kommer i uddannelse og job og væk fra offentlig forsørgelse. Der skal sikres forberedende forløb og gode overgange til uddannelsesinstitutionerne for de ud-dannelsesparate unge, tværfaglige indsatser for udsatte unge og en jobrettet indsats for de allerede uddannede unge. Skabe gode betingelser for opkvalificering af den ledige arbejdskraft En del af den ledige arbejdskraft mangler de kvalifikationer, som efterspørges på arbejdsmarkedet. Og en del vil komme til at mangle kvalifikationer på fremtidens arbejdsmarked. Kommunerne har stor interesse i at koordinere større opkvalificeringsindsatser og medvirke til, at uddannelsesinstitutionerne kan levere de kurser og uddannelser, der måtte efterspørges. Understøtte en effektiv indsats, der virker Beskæftigelsesindsatsen har brug for større viden om, hvad der virker i indsatsen. Kommunerne har interesse i at drøftelserne i RAR bygger på viden, metoder, effekter og omkostninger. Sikre samarbejde på tværs af kommuner For at løfte beskæftigelsesindsatsen er der brug for samarbejde ud over den enkelte kommunes grænser. Et øget tværkommunalt samarbejde skal imødekomme nogle af de udfordringer, som findes på beskæftigelsesområdet. Anbefalinger til tværkommunale samarbejder på beskæftigelsesområdet: 2
3 Et øget tværkommunalt samarbejde skal imødekomme nogle af de udfordringer, som findes på beskæftigelsesområdet. Det drejer sig fx om: Virksomhedsrettede service og jobformidling. For den enkelte virksomhed er det afgørende at få formidlet kandidater med de rette kvalifikationer. Mange virksomheder tiltrækker derfor medarbejdere fra et stort område. Her er det væsentligt, at jobcentrene evner at koordinere på tværs og fremfor at være begrænset af kommunegrænser sikrer en hurtig og smidig jobformidling på tværs af kommunegrænser. Målrettet hjælp til opkvalificering af borgere herunder koordination af opkvalificeringsindsatser og samarbejde med uddannelsesinstitutioner. Behovet for arbejdskraft ændrer sig, og jobcentrene skal evne at være på forkant, så de ledige kan understøttes i at tilegne sig de kompetencer, som efterspørges på arbejdsmarkedet nu og i fremtiden. Det gælder fx i forbindelse med de mange store infrastrukturprojekter, som i disse år igangsættes i hovedstadsområdet. Samarbejde med uddannelsesinstitutioner og A-kasser. Både uddannelsesinstitutionerne og A-kasserne arbejder på tværs af kommunegrænser. Hvis kommunerne ikke evner at koordinere eksempelvis uddannelsesbehov, giver det problemer i forhold til uddannelsesinstitutionernes mulighed for fleksibelt at kunne imødekomme kommunernes behov for uddannelse og opkvalificering af ledige. IT understøttelse af jobformidlingsopgaven. Den systemmæssige understøttelse af jobformidlingsprocessen er ikke optimal på tværs af kommunegrænser. Det er i dag ikke muligt at udsøge ledige til virksomheder på tværs af jobcentrenes it-systemer. Der er endvidere væsentligt, at et øget tværkommunalt samarbejde på beskæftigelsesområdet er med til at understøtte den fokuserede vækstdagsorden, som kommuner og regioner på Sjælland har tilsluttet sig under det overordnede brand Greater Copenhagen. Ligeledes skal fokusområderne i den regionale vækst- og udviklingsstrategi Grøn, Sund, Smart og Kreativ vækst være væsentlige pejlemærker for jobcentrenes arbejde. Disse forskellige vækstinitiativer og dagsordner skal understøttes af den uddannelses- og opkvalificeringsindsats for unge og ufaglærte borgere, som jobcentrene står for. Endvidere skal jobcentrene via deres rekrutteringsindsats - være med til at understøtte væksten via internationalisering af hovedstadens arbejdsmarked. På baggrund af ovenstående udfordringer og med udgangspunkt i arbejdsgruppens kortlægning af eksisterende tværkommunale samarbejder 3
4 er udarbejdet nedenstående anbefalinger, som KKR Hovedstaden har tilsluttet sig og anbefalet sendt til godkendelse i alle kommunalbestyrelser: Anbefalingerne er kategoriseret under fire områder: Virksomhedsrettede indsatser Borgerrettede indsatser Opkvalificering af medarbejdere Dokumentation af effekt af indsats Anbefalingerne er det første skridt på vej mod en mere koordineret indsats på tværs af de kommunale jobcentre i Region Hovedstaden. Målet er at skabe rammerne for en øget grad af forpligtende tværkommunalt samarbejde og sætte retning for samarbejdet. Der skal årligt i januar/februar følges op på anbefalingerne og herunder også drøftes, om der er behov for en øget konkretiseringsgrad i forhold til nogle af områderne. Under hvert område er anbefalingerne delt op mellem skal og kan forstået på den måde, at der er nogle anbefalinger, som alle kommuner ved tilslutning til anbefalingerne forpligter sig til at følge, mens andre anbefalinger er frivillige at følge. Virksomhedsrettede indsatser Virksomhederne skal opleve, at jobcentrene evner at levere jobformidling på højt niveau. Det betyder også, at jobcentrene skal evne at arbejde på tværs, så virksomhedens behov også kan blive opfyldt i situationer, hvor det enkelte jobcenter ikke selv har ledige med de efterspurgte kompetencer. Det anbefales derfor, at følgende skal være påbegyndt i alle kommuner i løbet af 2015: Alle kommuner skal være en del af et formaliseret virksomhedsberedskab, så kommunen kan imødekomme den enkelte virksomheds efterspørgsel efter arbejdskraft. Alle kommuner skal indgå i et formaliseret samarbejde vedr. koordination af arbejdskraft til de store infrastrukturprojekter, som i disse år igangsættes (hospitalsbyggeri, metro, letbanebyggeri mv.). Alle kommuner skal være en del af et formaliseret samarbejde vedr. jobrotation. Det anbefales, at alle kommuner i 2015 overvejer mulighederne for at indgå i tværkommunale samarbejder på følgende områder: Fælles overblik over og brug af virksomhedscentre på tværs af kommunegrænser. 4
5 Borgerrettede indsatser Alle kommuner skal evne at give den enkelte borger en individuel indsats, som svarer til borgerens behov. Det betyder, at kommunerne skal have en bred pallette af tilbud. For at styrke kvaliteten af disse tilbud er det i mange tilfælde en fordel, at disse tilbud etableres i samarbejde med andre kommuner. Det anbefales derfor, at følgende skal være påbegyndt i alle kommuner i løbet af 2015: Alle kommuner skal være en del af et formaliseret samarbejde vedr. opkvalificering af ledige til de store infrastrukturprojekter, som i disse år igangsættes. Alle kommuner skal som en del af indsatsen for de unge ledige (under 30 år) være en del af et formaliseret samarbejde med en eller flere kommuner og en eller flere uddannelsesinstitutioner. Det anbefales, at alle kommuner i 2015 overvejer mulighederne for at indgå i tværkommunale samarbejder på følgende områder: Etablerer nye samarbejdsformer med en eller flere uddannelsesinstitutioner for derved bedre at kunne imødekomme den enkelte lediges op-kvalificeringsbehov. Særlige indsatser for små målgrupper med andre udfordringer end ledighed, hvor det tværkommunale samarbejde muliggør etablering af skræddersyede forløb. Særlige indsatser for akademikere, hvor det tværkommunale samarbejde muliggør etablering af skræddersyede forløb. Opkvalificering af medarbejdere Hvis såvel virksomheder som borgere skal opleve de kommunale jobcentre som værdifulde medspillere, forudsætter det dygtige medarbejdere i hvert eneste jobcenter. For at sikre at der på alle jobcentre er dygtige medarbejdere, som kan understøtte intentionerne i reformerne på beskæftigelsesområdet, er der behov for et løbende fokus på opkvalificering af medarbejderne. Indsatsen på dette område kan med fordel fra starten planlægges som en tværkommunal indsats. Det anbefales derfor, at følgende skal være påbegyndt i alle kommuner i løbet af 2015: Alle kommuner skal i 2015 have udarbejdet en strategi for opkvalificeringen af medarbejderne i jobcenteret. 5
6 Alle kommuner skal i 2015 have særlig fokus på, at medarbejderne har kompetencer til at servicere virksomhederne og levere effektiv jobformidling. Det anbefales, at alle kommuner i 2015 overvejer mulighederne for at indgå i tværkommunale samarbejder på følgende områder: Medvirker til at der skabes et overblik over efter- og videreuddannelsesmuligheder og -tiltag i kommunerne i regionen. Indgår i fælleskommunale kompetenceudviklingsprojekter, hvor medarbejdere på tværs af kommunerne deltager. Dette kunne fx indebære udveksling af medarbejdere mellem kommunerne. Dokumentation af effekt af indsats Indsatsen på beskæftigelsesområdet skal være præget af fokus på effekt og viden om, hvad der virker. På en række områder er der behov for at kommunerne bliver bedre til at dokumentere og synliggøre effekten af indsatsen og aggregere disse resultater, så kommunerne samlet får et bedre overblik over, hvad der virker på de forskellige områder. Dette skal ikke indebære nye centralt fastsatte dokumentationskrav til kommunerne men i stedet ske via bedre overblik over eksisterende viden og tværkommunale dokumentationsprojekter. Det anbefales derfor, at følgende skal være påbegyndt på tværs af kommunerne i løbet af 2015: Alle kommuner skal medvirke til, at der udarbejdes en kortlægning af det eksisterende vidensgrundlag vedr. effekten af de redskaber og indsatser som bruges på beskæftigelsesområdet. Det anbefales, at alle kommuner i 2015 overvejer mulighederne for at indgå i tværkommunale samarbejder på følgende områder: Indgå i fælleskommunale dokumentationsprojekter, hvor data for effekten af indsatser samles og analyseres. Indgå i fælleskommunale projekter med fokus på best practice på beskæftigelsesområd I skemaet nedenfor er der udarbejdet en model, som lister anbefalingerne op samt giver mulighed for at angive grøn/gul/rød i forhold til fremdrift. Der er også angivet et bemærkningsfelt, så farvevurderingen af fremdrift kan beskrives nærmere. et for at fremme læring på tværs af kommunerne. Skemaet kan anvendes som skabelon i forbindelse med den årlige afrapportering. Administrativ organisering og understøttelse af RAR medlemmer 6
7 For at understøtte et tværkommunalt samarbejde på beskæftigelsesområdet fremadrettet, er der behov for en organisering som løbende kan føde ind i KKR s drøftelser herom. KKR Hovedstaden besluttede en administrativ organisering af arbejdet, som bygger på det eksisterende embedsmandsudvalg for vækst, uddannelse og beskæftigelse. Embedsmandsudvalget drøfter og godkender oplæg til drøftelse i KKR og drøfter løbende de mere strategiske problemstillinger på beskæftigelsesområdet herunder koblingen med initiativer vedrørende vækst og uddannelse. Embedsmandsudvalget har nedsat en koordinationsgruppe bestående af en direktør og jobcenterchefer sammensat bl.a. af hensyn til at sikre en geografisk og politisk spredning. Koordinationsgruppen har bl.a. til opgave løbende at sikre et opdateret overblik over de eksisterende samarbejder og følge op på udmøntningen af KKR beslutninger vedr. beskæftigelsesområdet. Endelig deltager koordinationsgruppen deltager i understøttelsen af de kommunale repræsentanter i RAR Hovedstaden. 7
8 BILAG Fremdriftsskema for anbefalinger Virksomhedsrettede indsatser Grøn/gul/rød Bemærkninger SKAL-initiativer i 2015: Alle kommuner skal være en del af et formaliseret virksomhedsberedskab, så kommunen kan imødekomme den enkelte virksomheds efterspørgsel efter arbejdskraft. Alle kommuner skal indgå i et formaliseret samarbejde vedr. koordination af arbejdskraft til de store infrastrukturprojekter, som i disse år igangsættes (hospitalsbyggeri, metro, letbanebyggeri mv.). Alle kommuner skal være en del af et formaliseret samarbejde vedr. jobrotation. KAN-initiativer i 2015 Fælles overblik over og brug af virksomhedscentre på tværs af kommunegrænser. 8
9 Borgerrettede indsatser Grøn/gul/rød Bemærkninger SKAL-initiativer i 2015: Alle kommuner skal være en del af et formaliseret samarbejde vedr. opkvalificering af ledige til de store infrastrukturprojekter, som i disse år igangsættes. Alle kommuner skal som en del af indsatsen for de unge ledige (under 30 år) være en del af et formaliseret samarbejde med en eller flere kommuner og en eller flere uddannelsesinstitutioner. KAN-initiativer i 2015 Etablerer nye samarbejdsformer med en eller flere uddannelsesinstitutioner for derved bedre at kunne imødekomme den enkelte lediges opkvalificeringsbehov. Særlige indsatser for små målgrupper med andre udfordringer end ledighed, hvor det tværkommunale samarbejde muliggør etablering af skræddersyede forløb. Særlige indsatser for akademikere, hvor det tværkommunale samarbejde muliggør etablering af skræddersyede forløb. 9
10 Opkvalificering af medarbejdere Grøn/gul/rød Bemærkninger SKAL-initiativer i 2015: Alle kommuner skal i 2015 have udarbejdet en strategi for opkvalificeringen af medarbejderne i jobcenteret. Alle kommuner skal i 2015 have særlig fokus på, at medarbejderne har kompetencer til at servicere virksomhederne og levere effektiv jobformidling. KAN-initiativer i 2015 Medvirker til at der skabes et overblik over efter- og videreuddannelsesmuligheder og -tiltag i kommunerne i regionen. Indgår i fælleskommunale kompetenceudviklingsprojekter, hvor medarbejdere på tværs af kommunerne deltager. Dette kunne fx indebære udveksling af medarbejdere mellem kommunerne. 10
11 Dokumentation af effekt af indsats Grøn/gul/rød Bemærkninger SKAL-initiativer i 2015: Alle kommuner skal medvirke til, at der udarbejdes en kortlægning af det eksisterende vidensgrundlag vedr. effekten af de redskaber og indsatser som bruges på beskæftigelsesområdet. KAN-initiativer i 2015: Indgå i fælleskommunale dokumentationsprojekter, hvor data for effekten af indsatser samles og analyseres. Indgå i fælleskommunale projekter med fokus på best practice på beskæftigelsesområdet for at fremme læring på tværs af kommunerne. 11
12 KKR HOVEDSTADEN Den 9. marts 2015 Sags ID: SAG Dok.ID: Direkte Mobil Albertslund Kommune Nordmarks Alle 2620 Albertslund Side 1/12